ddrg/super_eurlex huggingface dataset:
SL Uradni list Evropske unije C 30/39

Sklep Splošnega sodišča z dne 24. novembra 2010 – RWE Transgas proti Komisiji

(Zadeva T-381/09) (1)

(Tožba za razglasitev ničnosti - Notranji trg z zemeljskim plinom - Člen 22 Direktive 2003/55/ES - Dopis Komisije, s katerim je od regulativnega organa zahtevala spremembo sklepa o odobritvi izvzetja - Akt, zoper katerega ni pravnega sredstva - Nedopustnost)

2011/C 30/72

Jezik postopka: nemščina

Stranke

Tožeča stranka: RWE Transgas a.s. (Praga, Češka republika) (zastopniki: najprej W. Deselaers, D. Seeliger in S. Einhaus, nato W. Deselaers, D. Seeliger, S. Einhaus in T. Weck, odvetniki)

Tožena stranka: Evropska komisija (zastopniki: G. Wilms, O. Beynet in B. Schima, zastopniki)

Intervenient v podporo tožeči stranki: Češka republika (zastopnik: M. Smolek, zastopnik)

Predmet

Predlog za razglasitev ničnosti sklepa, ki je domnevno vsebovan v dopisu Komisije z dne 12. junija 2009, ki ga je naslovila na Bundesnetzagentur (nemški regulativni organ) na podlagi člena 22(4) Direktive 2003/55/ES Evropskega parlamenta in Sveta z dne 26. junija 2003 o skupnih pravilih notranjega trga z zemeljskim plinom in o razveljavitvi Direktive 98/30/ES (UL L 176, str. 57).

Izrek

1. Tožba se zavrže.

2. RWE Transgas a.s. nosi svoje stroške in stroške, ki jih je priglasila Evropska komisija.

3. Češka republika nosi svoje stroške.

(1) UL C 297, 5.12.2009.
SL Uradni list Evropske unije C 179/39

Sklep predsednika Splošnega sodišča z dne 7. maja 2010 – Almamet proti Komisiji

(Zadeva T-410/09 R)

(„Začasna odredba - Konkurenca - Odločba Komisije o naložitvi globe - Bančna garancija - Predlog za odložitev izvršitve - Finančna škoda - Neobstoj izjemnih okoliščin - Neobstoj nujnosti“)

2010/C 179/68

Jezik postopka: angleščina

Stranki

Tožeča stranka: Almamet GmbH Handel mit Spänen und Pulvern aus Metall (Ainring, Nemčija) (zastopnika: S. Hautbourg in C. Renner, odvetnika)

Tožena stranka: Evropska komisija (zastopniki: N. Khan, V. Bottka in N. von Lingen, zastopniki)

Predmet

Predlog za odložitev izvršitve odločbe Komisije z dne 22. julija 2009 v zvezi s postopkom na podlagi člena 81 [ES] in člena 53 Sporazuma EGP (zadeva COMP/F-1/39.396 – Reagenti na osnovi kalcijevega karbida in magnezija za uporabo v jeklarski in plinski industriji).

Izrek

1. Predlog za izdajo začasne odredbe se zavrne.
1.

Odložitev izvršbe, določene v točki 1 Sklepa predsednika Sodišča prve stopnje z dne 28. aprila 2009 v zadevi United Phosphorus proti Komisiji (T-95/09 R, neobjavljen v Zodl.) se podaljša do 30. novembra 2010, vendar najkasneje do dneva razglasitve odločbe v postopku v glavni stvari oziroma do dneva uradnega konca pospešenega postopka, ki je bil v zvezi z napropamidom začet na podlagi člena 13 Uredbe Komisije (ES) št. 33/2008 z dne 17. januarja 2008 o podrobnih pravilih za izvajanje Direktive Sveta 91/414/EGS glede rednega in pospešenega postopka za oceno aktivnih snovi, ki so bile del programa dela iz člena 8(2) navedene direktive, vendar niso bile vključene v Prilogo I (UL L 15, str. 5).
1.

Postopek v zvezi z razglasitvijo ničnosti domnevne odločbe zaradi molka glede odklonitve dostopa do dokumentov na podlagi člena 8(3) Uredbe Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije se ustavi.
SL Uradni list Evropske unije C 55/27

Sklep Sodišča prve stopnje z dne 16. decembra 2008 – Italija proti EESO in Komisiji

(Zadeva T-117/08) (1)

(„Procesno vprašanje - Ugovor nedopustnosti - Delna nedopustnost tožbe - Nezmožnost naložitve odgovornosti v zvezi z akti Komisiji“)

(2009/C 55/50)

Jezik postopka: italijanščina

Stranke

Tožeča stranka: Italijanska republika (zastopnika: I. Bruni, zastopnik, skupaj s P. Gentilijem, Avvocato dello Stato)

Toženi stranki: Evropski ekonomsko-socialni odbor (EESO) (zastopnika: M. Bermejo Garde, zastopnik, skupaj z A. Dal Ferrom, odvetnik), in Komisija Evropskih skupnosti (zastopnik: J. Currall, zastopnik)

Intervenient v podporo tožeče stranke: Kraljevina Španija (zastopnik: F. Díez Moreno, Abogado del Estado)

Predmet

Razglasitev ničnosti razpisa za prosto delovno mesto št. 73/07 za delovno mesto generalnega sekretarja (naziv A *16) pri EESO, objavljenega v Uradnem listu Evropske unije z dne 28. decembra 2007 (UL C 316 A, str. 1), in popravka tega razpisa objavljenega v Uradnem listu Evropske unije z dne 30. januarja 2008 (UL C 25 A, str. 21).

Izrek

1) Tožba se zavrže kot nedopustna v delu, v katerem je usmerjena zoper Komisijo.

2) Italijanski republiki se poleg stroškov, ki jih je priglasila v okviru te tožbe v delu, v katerem je usmerjena zoper Komisijo, naloži plačilo stroškov, ki jih je priglasila Komisija.

(1) UL C 116, 9.5.2008.
SL Uradni list Evropske unije C 116/21

Sklep predsednika Sodišča prve stopnje z dne 14. marca 2008 – Buczek Automotive proti Komisiji

(Zadeva T-1/08 R)

(„Začasna odredba - Predlog za odložitev izvršitve - Dopustnost - Neobstoj nujnosti“)

(2008/C 116/38)

Jezik postopka: poljščina

Stranki

Tožeča stranka: Buczek Automotive sp. z o.o. (Sosnowiec, Poljska) (zastopnika: sprva T. Gackowski, nato D. Szlachetko-Reiter, odvetnika)

Tožena stranka: Komisija Evropskih skupnosti (zastopniki: K. Gross, M. Kaduczak in A. Stobiecka-Kuik, zastopniki)

Predmet

Predlog za odložitev izvršitve Odločbe Komisije C (2007) 5087 konč. z dne 23. oktobra 2007 o državni pomoči št. C 23/2006, (ex NN 35/2006), ki jo je Republika Poljska dodelila proizvajalcu jekla Grupa Technologie Buczek.

Izrek

1) Predlog se zavrne.
SL Uradni list Evropske unije C 44/46

Sklep Sodišča prve stopnje z dne 2. decembra 2008 – Longevity Health Products proti UUNT – Hennig Arzneimittel (Cellutrim)

(Zadeva T-169/07) (1)

(„Znamka Skupnosti - Postopek za ugotovitev ničnosti - Besedna znamka Skupnosti Cellutrim - Prejšnja nacionalna besedna znamka Cellidrin - Verjetnost zmede - Člen 1(b) Uredbe (ES) št. 40/94 - Tožba, ki je delno očitno nedopustna in delno očitno pravno neutemeljena“)

(2009/C 44/81)

Jezik postopka: nemščina

Stranke

Tožeča stranka: Longevity Health Products, Inc. (Nassau, Bahami) (zastopnik: J. Korab, odvetnik)

Tožena stranka: Urad za usklajevanje na notranjem trgu (znamke in modeli) (zastopnik: G. Schneider, zastopnik)

Druga stranka pred odborom za pritožbe UUNT, intervenient pred Sodiščem prve stopnje: Hennig Arzneimittel GmbH & Co. KG (Flörsheim, Nemčija) (zastopniki: S. Ziegler, C. Kleiner in F. Dehn, odvetniki)

Predmet

Tožba zoper odločbo prvega odbora za pritožbe UUNT z dne 7. marca 2007 (zadeva R 1123/2006-1) glede postopka za ugotovitev ničnosti med Celltech Pharma GmbH & Co. KG, nato Hennig Arzneimittel GmbH & Co. KG in Longevity Health Products, Inc.

Izrek

1) Tožba se zavrne.

2) Longevity Health Products, Inc. se naloži plačilo stroškov.

(1) UL C 155, 7.7.2007.
SL Uradni list Evropske unije C 301/38

Sklep Sodišča prve stopnje z dne 23. septembra 2008 – Cementownia „Odra“ proti Komisiji

(Zadeva T-199/07) (1)

(„Ničnostna tožba - Direktiva 2003/87/ES - Sistem trgovanja s pravicami do emisije toplogrednih plinov - Nacionalni načrt razdelitve pravic do emisije toplogrednih plinov za Poljsko za obdobje od 2008 do 2012 - Odločitev Komisije,da ne bo ugovarjala glede nekaterih pogojev - Pristojnost držav članic pri posamični razdelitvi pravic do emisije - Neobstoj neposredne razdelitve - Nedopustnost“)

(2008/C 301/65)

Jezik postopka: poljščina

Stranki

Tožeča stranka: Cementownia „Odra“ S.A. (Opole, Poljska) (zastopnika: P. K. Rosiak in F. Puel, odvetnika)

Tožena stranka: Komisija Evropskih skupnosti (zastopnika: U. Wölker in K. Herrmann, zastopnika)

Predmet

Zahteva za razglasitev ničnosti Odločbe Komisije C(2007) 1295 konč. z dne 26. marca 2007, glede nacionalnega načrta razdelitve pravic do emisije toplogrednih plinov, ki ga je Poljska predložila za obdobje od 2008 do 2012 v skladu z Direktivo Evropskega parlamenta in Sveta 2003/87/ES z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL L 275, str. 32).

Izrek

1) Tožba se zavrže kot nedopustna.

2) Cementownia „Odra“ S.A. nosi svoje stroške in stroške, ki jih je priglasila Komisija.

(1) UL C 170, 21.7.2007.
SL Uradni list Evropske unije C 183/20

Sklep Sodišča prve stopnje z dne 2. junija 2008 – Atlantic Dawn in drugi proti Komisiji

(Zadeva T-172/07) (1)

(„Ničnostna tožba - Ribolovne kvote - Uredba (ES) št. 2371/2002 - Neobstoj neposrednega zadevanja - Nedopustnost“)

(2008/C 183/42)

Jezik postopka: angleščina

Stranke

Tožeče stranke: (Atlantic Dawn Ltd (Killybegs, Donegal, Irska); Antarctic Fishing Co. Ltd (Killybegs, Donegal); Atlantean Ltd (Killybegs, Donegal); Killybegs Fishing Enterprises Ltd (Killybegs, Donegal); Doyle Fishing Co. Ltd (Killybegs, Donegal); Western Seaboard Fishing Co. Ltd (Killybegs, Donegal); O'Shea Fishing Co. Ltd (Killybegs, Donegal); Aine Fishing Co. Ltd (Burtonport, Donegal); Brendelen Ltd (Greencastle, Donegal); Cavankee Fishing Co. Ltd (Greencastle, Donegal); Ocean Trawlers Ltd (Killybegs, Donegal); Eileen Oglesby (Burtonport, Donegal); Noel McGing (Killybegs, Donegal); Mullglen (Dublin, Irska); Bradan Fishing Co. Ltd (Sligo, Sligo, Irska); Larry Murphy (Castletownbere, Cork, Irska); Pauric Conneely (Claregalway, Galway, Irska); Thomas Flaherty (Kilronan, Aran Islands, Galway); Carmarose Trawling Co. Ltd (Killybegs, Donegal); Colmcille Fishing Ltd (Killybegs, Donegal) (zastopniki: G. Hogan, SC, N. Travers, T. O'Sullivan, BL, in D. Barry, solicitor)

Tožena stranka: Komisija Evropskih skupnosti (zastopnik: K. Banks, zastopnik)

Intervenientka v podporo tožečih strank: Kraljevina Španija (zastopnik: N. Díaz Abad, abogado del Estado)

Predmet

Razglasitev ničnosti Uredbe Komisije (ES) št. 147/2007 z dne 15. februarja 2007 o prilagoditvi nekaterih ribolovnih kvot za leta od 2007 do 2012 v skladu s členom 23(4) Uredbe Sveta (ES) št. 2371/2002 o ohranjevanju in trajnostnem izkoriščanju ribolovnih virov v okviru skupne ribiške politike (UL L 46, str. 10).

Izrek

1) Tožba se zavrže kot nedopustna.

2) Tožeče stranke Atlantic Dawn Ltd in drugi nosijo svoje stroške in stroške, ki jih je priglasila Komisija.

3) Kraljevina Španija nosi svoje stroške.

(1) UL C 170, 21.7.2007.
2)

Bomba Energia Getränkevertriebs GmbH in Eckes-Granini Group GmbH nosita vsaka svoje stroške in vsaka polovico stroškov Urada za usklajevanje na notranjem trgu (znamke in modeli).
SL Uradni list Evropske unije C 197/23

Sklep Sodišča prve stopnje z dne 11. junija 2008 – European Association of Im- and Exporters of Birds and live Animals in drugi proti Komisiji

(Zadeva T-209/06) (1)

(„Ničnostna tožba - Dopustnost - Člen 230, četrti odstavek, ES - Fizične in pravne osebe - Združenja - Odločba 2006/522/EGS - Akt, ki posamično zadeva - Zdravstveno varstvo - Zaščitni ukrepi v zvezi z aviarno influenco“)

(2008/C 197/41)

Jezik postopka: nizozemščina

Stranke

Tožeče stranke: European Association of Im- and Exporters of Birds and live Animals (West Maas en Waal, Nizozemska); Vereniging van Im- en Exporteurs van Vogels en Hobbydieren (West Maas en Waal, Nizozemska); Willem Plomp, ki deluje pod imenom Plomps Vogelhandel (Woerden, Nizozemska), in Marinus Borgstein, ki deluje pod imenom Borgstein Birds & Zoofood Trading (West Maas en Waal, Nizozemska) (zastopnik: M. van Heezik, zastopnik)

Tožena stranka: Komisija Evropskih skupnosti (zastopnika: F. Erlbacher in M. van Heezik, zastopnika)

Predmet

Razglasitev ničnosti Odločbe Komisije 2006/522/ES z dne 25. julija 2006 o spremembi odločb 2005/759/ES in 2005/760/ES glede nekaterih zaščitnih ukrepov v zvezi z visoko patogeno aviarno influenco in premiki nekaterih živih ptic v Skupnost (UL L 205, str. 28).

Izrek

1) Tožba se zavrne.

2) Tožečim strankam se naloži plačilo stroškov, vključno s stroški postopka za izdajo začasne odredbe.

(1) UL C 249, 14.10.2006.
SL Uradni list Evropske unije C 37/22

Sklep predsednika Sodišča prve stopnje z dne 22. novembra 2007 – V proti Parlamentu

(Zadeva T-345/05 R III)

(„Začasna odredba - Preklic imunitete člana Evropskega parlamenta - Predlog za odložitev izvršitve - Neobstoj fumus boni juris“)

(2008/C 37/33)

Jezik postopka: angleščina

Stranki

Tožeča stranka: V (zastopniki: J. Lofthouse, C. Hayes, barristers, in M. Monan, solicitor)

Tožena stranka: Evropski parlament (zastopniki: H. Krück, D. Moore in M. Windisch, zastopniki)

Predmet

Predlog, ki se nanaša na ponovno obravnavo prvega in drugega predloga tožeče stranke za izdajo začasne odredbe, ki ju je predsednik Sodišča prve stopnje zavrnil s sklepoma z dne 16. marca in 27. junija 2007 v zadevi V proti Parlamentu, T-345/05 R in T-345/05 R II, še neobjavljena v ZOdl.

Izrek

1) Predlog za izdajo začasne odredbe se zavrne.
SL Uradni list Evropske unije C 86/15

Sklep Splošnega sodišča z dne 29. januarja 2013 – Sagar proti Komisiji

(Zadeva T-269/00) (1)

(Ničnostna tožba - Državne pomoči - Zmanjšanje socialnih prispevkov za podjetja, ki so na ozemlju Benetk in Chioggie - Odločba, s katero je shema pomoči razglašena za nezdružljivo s skupnim trgom in naložena zagotovitev vračila izplačanih pomoči - Očitno pravno neutemeljena tožba)

2013/C 86/23

Jezik postopka: italijanščina

Stranke

Tožeča stranka: Sagar Srl (Segrate, Italija) (zastopniki: A. Vianello, M. Merola in M. Pappalardo, odvetniki)

Tožena stranka: Evropska Komisija (zastopnika: V. Di Bucci, zastopnik, skupaj z A. Dal Ferrom, odvetnikom)

Intervenientka v podporo tožeče stranke: Italijanska republika (zastopniki: sprva U. Leanza, nato I. Braguglia, še kasneje R. Adam in na koncu I. Bruni, zastopniki, skupaj z G. Aiellom in P. Gentilijem, avvocati dello Stato)

Predmet

Predlog za razglasitev ničnosti Odločbe Komisije 2000/394/ES z dne 25. novembra 1999 glede ukrepov pomoči v korist podjetij, ki so na ozemlju Benetk in Chioggie, določenih v zakonih št. 30/1997 in št. 206/1995, s katerima so uvedena zmanjšanja socialnih prispevkov (UL 2000, L 150, str. 50).

Izrek

1. Ugovor nedopustnosti Evropske komisije se obravnava v okviru vsebinske presoje.

2. Tožba se zavrne kot očitno pravno neutemeljena.

3. Družba Sagar Srl nosi svoje stroške in stroške Komisije.

4. Italijanska republika nosi svoje stroške.

(1) UL C 355, 9.12.2000.
1.

Odločba drugega odbora za pritožbe pri EUIPO z dne 14. julija 2021 (zadeva R 1712/2020-2) se razveljavi za „žimnice; posteljni nadvložki; postelje; okvirji postelj; letveni posteljni podi; posteljna oprema (razen posteljnega perila); blazine; vzglavne blazine; ergonomske vzglavne blazine; vodne postelje; napihljive postelje“ iz razreda 20 in „pregrinjala za postelje; posteljno perilo in posteljne prevleke; platnene rjuhe za žimnice; prevleke za žimnice; prevleke za žimnice in vzglavne blazine; spalne vreče“ iz razreda 24.
C 463/26

Sodba Splošnega sodišča z dne 12. oktobra 2022 – Van Walle/ECDC

(Zadeva T-83/21) (1)

(Javni uslužbenci - Začasni uslužbenci - Osebje ECDC - Odločba o nepodaljšanju pogodbe - Očitna napaka pri presoji - Zloraba pooblastil - Dolžnost skrbnega ravnanja - Pravica do izjave - Ničnostna in odškodninska tožba)

(2022/C 463/35)

Jezik postopka: angleščina

Stranki

Tožeča stranka: Ivo Van Walle (Järfälla, Švedska) (zastopnici: L. Levi in A. Champetier, odvetnici)

Tožena stranka: Evropski center za preprečevanje in obvladovanje bolezni (zastopniki: J. Mannheim, agentka, skupaj z D. Waelbroeckom in A. Duronom, odvetnikoma)

Predmet

Tožeča stranka s tožbo na podlagi člena 270 PDEU predlaga, prvič, razveljavitev odločbe Evropskega centra za preprečevanje in obvladovanje bolezni (ECDC) z dne 30. marca 2020, s katero ji ni bila podaljšana pogodba začasnega uslužbenca, drugič, primarno, naj se ECDC naloži, da ji z retroaktivnim učinkom izplača neto plačo, ki ji ni bila izplačana od nepodaljšanja njene pogodbe do dneva njene ponovne zaposlitve, in, podredno, naj se ECDC naloži za povrnitev premoženjske škode, ki naj bi ji nastala, ter tretjič, povrnitev nepremoženjske škode, ki naj bi ji nastala zaradi odločbe o nepodaljšanju njene pogodbe.

Izrek

1. Tožba se zavrne.

2. Ivu Van Walleju se naloži plačilo stroškov.

(1) UL C 48, 26.4.2021.
C 359/67

Sodba Splošnega sodišča z dne 13. julija 2022 – Unimax Stationery/EUIPO – Mitsubishi Pencil (uni)

(Zadeva T-369/21) (1)

(Znamka Evropske unije - Postopek za ugotovitev ničnosti - Figurativna znamka Evropske unije uni - Absolutni razlogi za zavrnitev - Razlikovalni učinek - Člen 7(1)(b) Uredbe (ES) št. 40/94 (postal člen 7(1)(b) Uredbe (EU) 2017/1001) - Znaki ali označbe, ki so postali običajni - 7(1)(d) Uredbe (ES) št. 40/94 (postal člen 7(1)(d) Uredbe (EU) 2017/1001))

(2022/C 359/81)

Jezik postopka: angleščina

Stranke

Tožeča stranka: Unimax Stationery (Daman, Indija) (zastopnica: E. Amoah, odvetnica)

Tožena stranka: Urad Evropske unije za intelektualno lastnino (zastopnica: D. Walicka, agentka)

Druga stranka pred odborom za pritožbe, intervenientka v postopku pred Splošnim sodiščem: Mitsubishi Pencil Co. Ltd (Tokyo, Japonska) (zastopnika: A. Perani in G. Ghisletti, odvetnika)

Predmet

Tožeča stranka s tožbo na podlagi člena 263 PDEU predlaga razveljavitev odločbe petega odbora za pritožbe pri Uradu Evropske unije za intelektualno lastnino (EUIPO) z dne 22. aprila 2021 (zadeva R 1909/2020-5).

Izrek

1. Tožba se zavrne.

2. Družbi Unimax Stationery se naloži plačilo stroškov.

(1) UL C 338, 23.8.2021.
Sodba Splošnega sodišča z dne 15. junija 2022 – F I S I/EUIPO – Verband der Deutschen Daunen- und Federnindustrie (ECODOWN)

(Zadeva T-338/21) (1)

(„Znamka Evropske unije - Postopek za ugotovitev ničnosti - Besedna znamka Evropske unije ECODOWN - Absolutni razlogi za zavrnitev - Neobstoj razlikovalnega učinka - Opisnost - Člen 7(1)(b) in (c) Uredbe (ES) št. 40/94 (postal člen 7(1)(b) in (c) Uredbe 2017/1001) - Neobstoj razlikovalnega učinka, pridobljenega z uporabo - Člen 7(3) Uredbe št. 40/94 (postal člen 7(3) Uredbe 2017/1001)“)

(2022/C 294/41)

Jezik postopka: italijanščina

Stranke

Tožeča stranka: F I S I Fibre sintetiche SpA (Oggiono, Italija) (zastopnika: G. Cartella in B. Cartella, odvetnika)

Tožena stranka: Urad Evropske unije za intelektualno lastnino (zastopnika: R. Raponi in J. Crespo Carrillo, agenta)

Druga stranka pred odborom za pritožbe EUIPO, intervenientka v postopku pred Splošnim sodiščem: Verband der Deutschen Daunen- und Federnindustrie eV (Mayence, Nemčija) (zastopnika: M. Travostino in N. Bottero, odvetnika)

Predmet

Tožeča stranka s tožbo na podlagi člena 263 PDEU predlaga razveljavitev in spremembo odločbe prvega odbora za pritožbe pri Uradu Evropske unije za intelektualno lastnino (EUIPO) z dne 13. aprila 2021 (zadeva R 216/2020-1).

Izrek

1. Tožba se zavrne.

2. Družbi F I S I Fibre sintetiche SpA se naloži plačilo stroškov.

(1) UL C 320, 9.8.2021.
2.

LG Electronics, Inc. nosi svoje stroške in stroške, ki so nastali Uradu Evropske unije za intelektualno lastnino (EUIPO).
Sodba Splošnega sodišča z dne 27. aprila 2022 – Ruhorimbere/Svet

(Zadeva T-120/21) (1)

(Skupna zunanja in varnostna politika - Omejevalni ukrepi, sprejeti glede na razmere v Demokratični republiki Kongo - Zamrznitev sredstev - Omejitve glede vstopa na ozemlja držav članic - Ohranitev imena tožeče stranke na seznamih zadevnih oseb - Pravica do izjave - Dokaz o utemeljenosti uvrstitve in ohranitve na seznamih - Očitna napaka pri presoji - Ohranitev dejanskih in pravnih okoliščin, na podlagi katerih so bili sprejeti omejevalni ukrepi)

(2022/C 244/46)

Jezik postopka: francoščina

Stranki

Tožeča stranka: Éric Ruhorimbere (Mbuji-Mayi, Demokratična republika Kongo) (zastopniki: T. Bontinck, P. De Wolf, A. Guillerme in T. Payan, odvetniki)

Tožena stranka: Svet Evropske unije (zastopnica: M.-C. Cadilhac, agentka)

Predmet

Tožeča stranka s tožbo na podlagi člena 263 PDEU predlaga razglasitev ničnosti, na eni strani, Sklepa Sveta (SZVP) 2020/2033 z dne 10. decembra 2020 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2020, L 419, str. 30), in na drugi strani Izvedbene uredbe Sveta (EU) 2020/2021 z dne 10. decembra 2020 o izvajanju člena 9 Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2020, L 419, str. 5), v delu, v katerem se ta akta nanašata nanjo.

Izrek

1. Tožba se zavrne.

2. Éricu Ruhorimbereju se naloži plačilo stroškov.

(1) UL C 128, 12.4.2021.
Sodba Splošnega sodišča z dne 13. julija 2022 – VeriGraft/Easme

(Zadeva T-457/20) (1)

(Arbitražna klavzula - Okvirni program za raziskave in inovacije „Horizon 2020“ (2014-2020) - Sporazum o nepovratnih sredstvih „Personalized Tissue-Engineered Veins as a first Cure for Patients with Chronic Venous Insufficiency – P-TEV“ - Nepredvideni podizvajalski stroški - Poenostavljen postopek odobritve - Podizvajanje, ki je bilo omenjeno v periodičnih tehničnih poročilih - Odobrena periodična tehnična poročila - Upravičeni stroški)

(2022/C 359/75)

Jezik postopka: angleščina

Stranki

Tožeča stranka: VeriGraft AB (Göteborg, Švedska) (zastopnika: P. Hansson in M. Persson, odvetnika)

Tožena stranka: Izvajalska agencija Evropskega sveta za inovacije ter za mala in srednja podjetja (zastopniki: A. Galea, agent, skupaj z D. Waelbroeckom, in A. Duron, odvetnikoma)

Predmet

Tožeča stranka s svojo tožbo na podlagi člena 272 PDEU predlaga naslednje ugotovitve: prvič, podizvajalski stroški, ki jih je Izvajalska agencije za mala in srednja podjetja EU (EASME) zavrnila, so upravičeni stroški iz naslova sporazuma o nepovratnih sredstvih v zvezi s projektom „Personalizirane vene, zasnovane s tkivnim inženirstvom, kot prva izbira pri zdravljenju bolnikov s kronično vensko insuficenco-P-TEV“ (Personalized Tissue-Engineered Veins as the first Cure for Patients with Chronic Venous Insufficiency-P-TEV) z referenco 778620, drugič, obvestilo o dolgovanem znesku št. 3242004635, ki ga je EASME izdala za znesek 106 928,74 EUR je neutemeljeno in, tretjič, tudi izterjava zneske 109 230,19 EUR od jamstvenega sklada, vzpostavljenega s sporazumom o nepovratnih sredstvih, je neutemeljena.

Izrek

1. Predlogu družbe VeriGraft AB, naj se ugotovi, da so podizvajalski stroški, ki jih je Izvajalska agencije za mala in srednja podjetja EU zavrnila za znesek 258 588,80 EUR, upravičeni stroški iz naslova sporazuma o nepovratnih sredstvih „Personalized Tissue-Engineered Veins as a first Cure for Patients with Chronic Venous Insufficiency-P-TEV“ z referenco 778620, se ugodi.

2. Predlogu družbe VeriGraft, naj se ugotovi neutemeljenost obvestila o dolgovanem znesku št. 3242004635, ki ga je Izvajalska agencije za mala in srednja podjetja EU izdala za znesek 106 928,74 EUR, se ugodi.

3. Predlogu družbe VeriGraft, naj se ugotovi neutemeljenost izterjave zneska 109 230,19 EUR od jamstvenega sklada, vzpostavljenega s sporazumom o nepovratnih sredstvih „Personalized Tissue-Engineered Veins as a first Cure for Patients with Chronic Venous Insufficiency-P-TEV“ z referenco 778620, se ugodi.

4. Izvajalski agenciji Evropskega sveta za inovacije ter za mala in srednja podjetja (Eismea) se naloži plačilo stroškov.

(1) UL C 297, 7.9.2020.
C 84/35

Sodba Splošnega sodišča z dne 21. decembra 2021 – Hamers/Cedefop

(Zadeva T-159/20) (1)

(Javni uslužbenci - Začasni uslužbenci - Preiskava OLAF - Posredovanje informacij o dejstvih, ki bi lahko imela za posledico kazenski pregon, nacionalnim pravosodnim organom - Nacionalni kazenski postopek - Oprostitev - Ravnanje Cedefop, povezano z nacionalnim kazenskim postopkom - Zavrnitev odškodninskega zahtevka - Ničnostna in odškodninska tožba - Navzkrižje interesov - Domneva nedolžnosti - Pristojnosti odbora za pritožbe pri Cedefop)

(2022/C 84/49)

Jezik postopka: grščina

Stranki

Tožeča stranka: Helene Hamers (Angelochori, Grčija) (zastopniki: V. Christianos, A. Politis, M. Rodopoulos in A. Skoulikis, odvetniki)

Tožena stranka: Evropski center za razvoj poklicnega usposabljanja (zastopniki: J. Siebel in L. Zacheilas, agenta, skupaj z B. Wägenbaurom in C. Meidanisom, odvetnikoma)

Predmet

Predlog na podlagi člena 270 PDEU, prvič, za razglasitev ničnosti implicitne odločbe Cedefop z dne 19. januarja 2020 o zavrnitvi pritožbe v zvezi z zahtevkom za povrnitev škode, ki naj bi jo utrpela tožeča stranka, in drugič, za povrnitev te škode.

Izrek

1. Tožba se zavrne.

2. Helene Hamers se naloži plačilo stroškov.

(1) UL C 201, 15.6.2020.